

**DEN NORSKE KIRKE**

**Ski menighetsråd**

Til

Menighetsrådets representanter

Menighetsrådets vararepresentanter

Hjemme ved PCen 23. mars 2021

**PROTOKOLL FRA MENIGHETSRÅDSMØTE**

Møtedato: 17.03.2021
Møtetid: 18.30 – 20.30
Møtested: Digitalt

Til stede: Johannes Ulstein, Cathrine Michelet, Øystein Trædal, Cecilie Ramsøy Haugerud, Kjetil Fallan, Ellen Bjørdal Nylenna, Kristine Røse, Hans Erik Matre, Henning Thauland, Helge Kollerøs Nylenna, Tore Hagen, Meike Lien og Trygve Gagnat.

Ved sak 18/21 deltok også prost Sven Holmsen og sokneprest Sarah Olsson Haugstad.

Forfall: Toril Lundeby og Sidsel Grande

Møteleder: Cathrine Michelet

Referent: Ellen Bjørdal Nylenna

Åpning v/ Cecilie Ramsøy Haugerud

**Sak 13/21 Godkjennelse av innkallingen og sakslisten**

Prost Sven Holmsen og sokneprest Sarah Olsson Haugstad er invitert til sak 18/21.

**Vedtak:** Innkalling og saksliste ble godkjent. Enstemmig vedtatt

**Sak 14/21 Godkjennelse av protokoll fra 17.02.20**

**Vedtak:** Protokollen ble godkjent. Enstemmig vedtatt

**Samtale med ansatte**

Kantor Ulf Krupka var invitert som gjest, og deltok på første del av møtet.

**Orienteringssaker:**

**Samtale med ansatte** - Kantor Ulf Krupka er invitert på møtet for en samtale om hans oppgaver og utfordringer i sitt arbeid p.t., og visjoner fremover. Koronatiden er trist når vi ikke kan samles i kirka. Begravelsene går som normalt og kantoren skulle ønsket at det var mer rom for klassisk kirkemusikk i begravelsene. Det blir ofte en ønskekonsert uten så mye tilknytning til kirkemusikk. Håpet er at det blir mer rom for konserter og andre arrangementer etter hvert, kantor orienterte om planlagte konserter framover. Nå planlegges påsken - med nedstengt kirke, og det er krevende på sin måte.

Kantoren utfordrer MR til å utvide stillingsprosent for kirkemusiker. Flere nabomenigheter har flere ansatte innenfor kirkemusikken. Sofiemyr menighet har f.eks. en 100% stilling som menighetsmusiker i tillegg til kantor, hvorav deler er 60% fra menighetsråd, 20% fra fellesråd og 20% fra trosopplæringsmidler.

Det skal lages en plan for kirkemusikk i vår menighet, og det planlegges et samarbeid om dette med nabomenigheter. For fremtiden er kantor interessert i å etablere et barnekor i menigheten. Spesielle musikkgudstjenester, forsangergruppe hver søndag, variert bruk av salmer og å invitere til mer kontakt med konfirmantene og konfirmantforeldre er også visjoner han har.

**Referater undergrupper og utvalg:**

Gudstjenesteutvalg v/ Johannes, Har ikke vært møte siden sist. Neste møte blir 20.04.

Misjonsutvalg v/ Cathrine, Har ikke hatt møte siden sist. Planlegger en digital innsamlingsaksjon for misjonsprosjektet vårt i sammenheng med prosjektet «Sammen som kirke i verden», og digitale påskerefleksjoner daglig i påsken, som legges ut på digitale flater med vippsnr til misjonsprosjektet vårt.

Diakoniutvalget v/ Ellen, DU hadde møte 10.03. i kirken! På saklista stod revisjon av Diakoniplanen, Inkluderende menighet og vårt medlemskap i Kirkens SOS Borg.

Musikkutvalget v/ Kjetil, Rakk akkurat konsert sist søndag, før nedstenging. Ser frem til flere arrangementer.

Grønt utvalg v/ Cecilie; Flere nye medlemmer i utvalget som har hatt to møter hittil. De ønsker å publisere på kirkens hjemmeside. Det må skje gjennom menighetsforvalter. De ønsker bl.a. grønn profil på kirketransporten, f.eks i form av en konkurranse. Gå eller sykle til kirken er miljøvennlig og fellesskapsskapende.

SFG utvalget v/ Kristine, Har ikke hatt møte. SFG forrige søndag var arrangert av staben og ikke utvalget.

Fellesrådet v/ Hans Erik. Fellesrådet har ikke hatt møte siden vårt forrige møte.

**Nytt fra stab** v / Johannes. Kirken er nedstengt igjen, men staben holder motet oppe gjennom møter på teams.

**Etablering av bedriftskort på Kiwi,** v/ Cathrine. Det meste av daglige innkjøp skjer på Kiwi, så et bedriftskort er praktisk.

**Kurs for ungdomsarbeiderne** v / Cathrine. Planlegges i mai hvis det blir mulig. 2 ungdomsarbeidere deltar. Det koster kr 3000,- pr deltaker.

**Påsken 2021** v / Johannes. Legger opp til felles digitale gudstjenester for Ski og Kråkstad de fire høytidsdagene i påska. Det blir opptak neste uke, i Ski nye kirke og Kråkstad kirke.

**Saker:**

**Sak 15/21** **Menighetens årsmelding for 2020.** Orienteringv / Cathrine. Enstemmig vedtatt.

Sendes ut før påske**.** Legges frem for menighetens årsmøte.

**Sak 16/21 Regnskap for 2020.** Øystein Trædal gikk igjennom regnskapet Årsregnskapet er oppgjort med et netto driftsresultat på kr -146652- Underskuddet foreslås dekket av menighetens egenkapital gjennom fondsmidler. Enstemmig vedtatt.

Sendes ut før påske**.** Legges frem for menighetens årsmøte.

**Sak 17/21 Bruk av årshjul for menigheten vedr faste oppgaver for stab og MR** v/ Cecilie

Et utkast legges frem for MR på et senere tidspunkt.

**Sak 18/21 Drøfting av digitalt utstyr til Ski nye kirke.** Orienteringom sakenv/ Cathrine. Bjørnar Langen har kommet med sin anbefaling til MR. Han har også kontakt med tre personer som kan være frivillige som kan betjene anlegget. Innspill fra Sarah og Sven som anbefaler et slikt utstyr. Det oppsummeres at et innkjøp som anbefalt vurderes å være en liten investering som gir gode bruksmuligheter i menigheten på mange områder, samt at det vil avlaste staben for mye tidsbruk som kan frigjøres til den enkeltes arbeidsoppgaver. Det legges vekt på at det etableres en gruppe med frivillige som kan betjene utstyret.

 **Vedtak:** Menigheten går til innkjøp av digitalt utstyr til bruk i menigheten for inntil kr 90.000. Det søkes om 40.000 kroner fra trosopplæringsmidlene til finansiering av innkjøpet. Det forutsettes at personvernet ivaretas på en god og sikker måte.

Enstemmig vedtatt.

**Sak 19/21** **Eventuelt**

* Cecilie fremmet forslag om at ungdom og ungdomsarbeidet blir mer synlig i menighetsbladet. Dette noteres, og må følges videre opp når ny redaktør er på plass.
* Det arbeides fortsatt med å finne en ny redaktør for menighetsbladet.
* Det ble minnet om utkastet til rapport vedrørende ungdomsprosjektet som er sendt ut, alle bes om å gå grundig gjennom og gi skriftlige tilbakemeldinger til Helge.